SET ปิดพุ่งกระฉูด 27 จุด รับครม.ไฟเขียวมาตรการกระตุ้นเศรษฐกิจ ลุ้นหนุน GDP ปีนี้โตแตะ 3%
SET ปิดพุ่งกระฉูด 27 จุด รับครม.ไฟเขียวมาตรการกระตุ้นเศรษฐกิจ ลุ้นหนุน GDP ปีนี้โตแตะ 3% โดยดัชนีปิดตลาดวันนี้ ที่ระดับ 1,631.40 จุด บวก 27.37 จุด หรือ 1.71% มูลค่าการซื้อขาย 6.6 หมื่นล้านบาท
16 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,631.40 จุด บวก 27.37 จุด หรือ 1.71% มูลค่าการซื้อขาย 6.6 หมื่นล้านบาท 
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้รีบาวด์ตอบรับมาตรการกระตุ้นเศรษฐกิจ เชื่อว่าจะเป็นแรงกระตุ้นเศรษฐกิจได้ในระยะสั้นท่ามกลางปัจจัยลบรอบด้าน ซึ่งน่าจะทำให้อัตราการขยายตัวทางเศรษฐกิจ (GDP) ของไทยเพิ่มขึ้นอีกราว 0.2% โดยปีนี้คาดว่า GDP จะเติบโตได้ถึง 3% จากเดิมคาดว่าจะเติบโตราว 2.8%
นอกจากนี้ สัญญาณเศรษฐกิจโลกที่ไม่ดีทำให้ธนาคารกลางทั่วโลกต่างดำเนินนโยบายผ่อนคลายและหันมากระตุ้นเศรษฐกิจด้วยการปรับลดอัตราดอกเบี้ย คาดว่าการประชุมธนาคารกลางสหรัฐฯ (เฟด) ในวันที่ 17-18 ก.ย.นี้ เฟดมีโอกาสจะปรับลดอัตราดอกเบี้ยลงอีกรอบหนึ่ง
ขณะที่ตลาดหุ้นในภูมิภาคเอเชียวันนี้ก็เคลื่อนไหวในแดนบวกราว 0.3% เช่นเดียวกับตลาดในยุโรปที่บวกราว 1% หลังจากเปิดเทรดในช่วงบ่ายวันนี้ตามเวลาของไทย
สำหรับแนวโน้มการลงทุนในสัปดาห์หน้า นายวิจิตร กล่าวว่า ตลาดฯคงจะผันผวน แต่ก็มีลุ้นขึ้นไปต่อได้หลังจากดัชนีฯปรับลงไปมากแล้ว พร้อมแนะติดตามความคืบหน้าสงครามการค้าระหว่างสหรัฐและจีน รวมถึงตัวเลข GDP ของไทยงวดไตรมาส 2/62 ซึ่งตลาดฯคาดว่าจะเติบโต 2.3% และทิศทางอัตราผลตอบแทนพันธบัตร (Bond yield) ของสหรัฐฯทั้งระยะสั้น-ระยะยาว
พร้อมให้แนวรับ 1,600 จุด ส่วนแนวต้าน 1,630-1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  3,037.30 ล้านบาท ปิดที่   84.50 บาท เพิ่มขึ้น 2.00 บาท
KBANK   มูลค่าการซื้อขาย  2,376.81 ล้านบาท ปิดที่  157.50 บาท เพิ่มขึ้น 2.50 บาท
SCB     มูลค่าการซื้อขาย  2,171.97 ล้านบาท ปิดที่  124.00 บาท เพิ่มขึ้น 3.50 บาท
INTUCH  มูลค่าการซื้อขาย  2,113.90 ล้านบาท ปิดที่   62.25 บาท เพิ่มขึ้น 1.00 บาท
SCC     มูลค่าการซื้อขาย  2,053.71 ล้านบาท ปิดที่  412.00 บาท เพิ่มขึ้น 6.00 บาท
 
